###### kancelária národnej rady slovenskej republiky

**Parlamentný inštitút** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IV. volebné obdobie

**Informačný materiál**

číslo 2/2006

 volebné systémy

vo vybraných  štátoch

*Pre potreby poslancov bol spracovaný v januári 2006 prehľad volebných systémov v štátoch EÚ. Materiál bol v súčasnosti dopracovaný a poskytuje prehľad volebných systémov usporiadania parlamentov a stavu politického spektra po posledných voľbách v jednotlivých krajinách.*

## Bratislava, august 2006

**Volebné systémy**

**Úvod**

Výber volebného systému patrí k  najdôležitejším rozhodnutím v zastupiteľskej demokracii. Veľký počet existujúcich foriem výberu zástupcov občanov v zákonodarnom orgáne reprezentujúcich rozličné oblasti, regióny, národy a etnika, je dôkazom, že neexistuje optimálny model volebného systému. Práve tak je skutočnosťou, že ani dva formálne totožné modely volebného systému nefungujú v rozličných krajinách rovnako. Ich efektivita a výsledky majú totiž spojitosť so sociálno-politickým, ideologickým, náboženským, etnickým, rasovým, regionálnym a jazykovým prostredím v ktorom sa utváral. Osobitne dôležitá je tiež skutočnosť, či daná krajina patrí k stabilizovaným alebo „mladým“ demokraciám, či politické strany sú dlhodobo etablované a rozhodujúca je miera politickej angažovanosti voličov.

Tvorcovia volebných zákonov musia v uvedenom kontexte riešiť paradoxnú úlohu; musia riešiť problém legitimity a zároveň funkčnosti, pričom východisko z jedného má tendenciu sťažovať riešenie druhého.

V súčasnosti sa vo svete používa množstvo volebných systémov a ich modifikácií. Zjednodušene sa dajú zaradiť do troch základných kategórií:

**Volebné systémy**

**1. Väčšinový systém 2. Čiastočne pomerný systém 3. Pomerný systém**

**1. 1 Víťaz berie všetko 2. 1 Paralelný systém 3. 1 Pomerný systém**

 **straníckych listín**

**1. 2 Dvojkolový systém 2. 2 Samostatný 3. 2 Zmiešaný systém neprenosný hlas samostatný**

**1. 3 Hlasovanie pre stranícky**

**blok 3. 3 Samostatný prenosný hlas**

**1. 4 Alternatívne hlasovanie**

**1. Väčšinový systém**

Podstatou väčšinového systému sú dve hlavné črty:

1. volič neodovzdáva svoj hlas politickej strane, ale konkrétnej osobe. Prirodzene, príslušnosť kandidáta k politickej strane zohráva svoju úlohu, no v prvom rade tu zohráva svoju úlohu osobnostný faktor. Tento postup je oceňovaný pre čitateľnosť väzby reprezentant – jeho voliči (volebné územie z ktorého reprezentant vzišiel);
2. tvorené sú jednomandátové obvody; volebný obvod má svojho konkrétneho reprezentanta.

Existujú rozličné modifikácie väčšinového systému, napríklad ***systém hlasovania v bloku*** alebo systém ***hlasovania pre stranícky blok***. Tu sa tvoria viacmandátové obvody a v prípade hlasovania pre stranícky blok neodovzdáva volič svoj hlas kandidátovi, ale politickej strane.

**1. 1 Víťaz berie všetko (jednokolový systém)**

***Zavedený v krajinách:***

Veľká Británia a krajiny  ňou historicky ovplyvnené, t.j. Kanada, Nový Zéland (do

r.1993), India a ďalších 10 krajín Ázie a 18 krajín Afriky.

***Charakteristika:***

Volebné obvody sú jednomandátové, čo znamená, že je vytvorených toľko volebných

obvodov, koľko mandátov sa má rozdeliť. Víťazom vo volebnom obvode je kandidát, ktorý

získa najviac hlasov (relatívnu väčšinu). Teoreticky môže nastať situácia, že kandidátovi

stačia na získanie mandátu dva hlasy, ak všetci ostatní kandidáti získajú po jednom hlase.

***Výsledné efekty:***

* systém výberu kandidáta je pre voliča prehľadný, resp. jednoduchý;
* výsledky volieb sú z známe hneď po prvom kole; počet kandidátov nebýva vysoký, takže nie sú problémy so sčítaním hlasov;
* vo väčšine prípadov ide o rozhodovanie voličov medzi dvoma veľkými stranami, spravidla „ľavicou“ a „pravicou“;
* voľby vedú k rozdeleniu mandátov, ktoré stačia víťaznej strane na zostavenie vlády a jej väčšinovú podporu v parlamente. Potreba zostavovania povolebných koalícií je výnimkou;
* vytvára sa koherentná parlamentná opozícia, ktorá zastáva kritickú kontrolnú funkciu a prezentuje alternatívu k vládnucej väčšine;
* voliči sa rozhodujú medzi konkrétnymi osobami, nie stranami. To umožňuje udržať kontakt medzi zvoleným kandidátom a voličmi jeho obvodu.
* nevýhodné postavenie pre tzv. tretie strany. Tie majú problémy s obsadzovaním miest v parlamente a to aj vtedy, keď podpora ich voličov je vysoká. Príkladom nech je Liberálno-Sociálnodemokratická aliancia vo Veľkej Británii, ktorá vo voľbách do parlamentu v r. 1983 získala 25% hlasov, no celkove získala iba 3% kresiel;
* nízka legitimita;
* minimalizácia prístupu menšín do parlamentu;
* nízky odraz voličských preferencií v zastúpení (*môže sa stať, že voličské preferencie strany klesnú zo 60% na 40%, no na celkovom zastúpení v parlamente pôjde o pokles* *z 80% na 60%, čo naďalej zabezpečí víťaznej strane pohodlnú väčšinu, aj keď tá už nezodpovedá reálnej podpore voličov*);
* možná manipulácia s veľkosťou a rozložením volebných obvodov (*najvypuklejšie sa prejavila napríklad v r. 1993 pri voľbách v Keni, kde najväčší volebný obvod mal 23-krát viac voličov ako obvod najmenší*).

**1. 2 Dvojkolový systém**

***Zavedený v krajinách:***

Francúzsko a viaceré tzv. frankofónne krajiny (mali, Čad, Gabon, Mauretánia) a ďalej tiež Egypt, Haiti, Irán, ako aj niektoré krajiny bývalého Sovietskeho zväzu (Bielorusko, Moldavsko, Tadžikistan, Ukrajina, Uzbekistan). – Albánsko a Litva ho využívajú vo svojich „paralelných systémoch“ a Maďarsko v zmiešanom volebnom systéme.

***Charakteristika:***

Jednomandátové obvody. – Na získanie mandátu nestačí získať v prvom kole prostú väčšinu, ale najmenej 50% + 1 hlas zúčastnených voličov. Ak tomu tak nie je, pokračujú voľby druhým kolom. Druhé kolo sa uskutočňuje dvoma spôsobmi:

1. postupujú prví dvaja kandidáti s najvyšším počtom získaných hlasov. Tým je zabezpečené, že v druhom kole získava víťaz absolútnu väčšinu. Tento spôsob sa uplatňuje napríklad na Ukrajine.
2. Do druhého kola postupujú tí kandidáti, ktorí získali minimálne vopred určené percento hlasov voličov (napr. 12, 5 % vo Francúzsku). Mandát získava kandidát s najvyšším počtom hlasov. Na rozdiel od modelu A) nejde o typicky väčšinový model, pretože do druhého kola postupujú spravidla viac ako dvaja kandidáti.

***Výsledné efekty:***

* Volič má možnosť zmeniť svoje pôvodné preferencie. Väčšie strany nenesú riziko, že by pri ich vzájomné súperenie spôsobilo, že mandát získa niekto tretí, ako sa môže stať v systéme „víťaz berie všetko“.
* Vysoké nároky na administratívu a finančné náklady. Nechuť voličov vracať sa po krátkom čase k volebným urnám.

**1. 3 Hlasovanie v bloku**

***Zavedené v krajinách:***

Kuvajt, Filipíny, Thajsko, Bermudy

***Charakteristika:***

Ide o použitie väčšinového systému vo viacmandátových obvodoch. Každý volič má k dispozícii toľko hlasov, koľko mandátov sa má v príslušnom obvode rozdeliť a dáva ich kandidátom bez ohľadu na ich stranícky pôvod. Mandáty získavajú kandidáti, ktorí získajú najviac hlasov.

***Výsledné efekty:***

Nakoľko sa väčšina hlasujúcich rozhoduje pre kandidátov jednej politickej strany, výsledkom je efekt ako pri použití väčšinového systému.

**1. 4 Hlasovanie pre stranícky blok**

***Zavedené v krajinách:***

Singapur, Ecuador, Libanon, Senegal

*Charakteristika:*

Viacmandátové obvody. Voliči majú jeden hlas,  rozhodujú sa medzi stranami,  nie medzi konkrétnymi osobami. Strana, ktorá získa najviac hlasov obsadzuje všetky mandáty.

***Výsledné efekty:***

Výsledky neodrážajú realitu voličských preferencií. Jedna strana môže získať takmer všetky kreslá pri získaní jednoduchej väčšiny hlasov (napríklad v Singapure v r. 1991 61% hlasov pre vládnucu stranu jej zaistilo 95% kresiel v parlamente.

**1. 5 Alternatívne hlasovanie**

***Zavedené v krajinách:***

Austrália

***Charakteristika:***

Jednomandátové obvody. Volič určuje poradie kandidátov na volebnej listine tak, že svojmu favoritovi priraďuje číslo 1 a ostatným podľa svojich preferencií. Zvolený je kandidát, ktorý získa absolútnu väčšinu prvých miest (t. j. 50% + 1 hlas). Pokiaľ žiaden z kandidátov takúto väčšinu nedosiahne, zoberú sa hlasy kandidáta, ktorý skončil na poslednom mieste a tie sa rozdelia kandidátom umiestneným pred ním. Tento postup sa opakuje dovtedy, pokiaľ nedosiahne niektorý z kandidátov potrebnú väčšinu. Napríklad, ak 60% voličov posledného kandidáta hlasovalo na druhom mieste za kandidáta, ktorý v konečnom zoradení stojí na prvom mieste, tieto hlasy sa mu pripočítajú a tým mu umožnia dosiahnuť požadovanú väčšinu.

***Výsledné efekty:***

Systém je považovaný za vhodný pre diferencovanú spoločnosť a núti politické strany brať ohľad na voličov ostatných strán kvôli možnosti získania ich druhých hlasov. Kandidáti sú preto nútení stavať svoj program na čo najširšej voličskej báze. Kritickým miestom systému sú značné nároky na „voličskú gramotnosť“ .

**2. Čiastočne proporcionálne systémy**

Ide o volebné systémy s prvkami proporcionálnych a väčšinových systémov.

**2. 1 Paralelný systém**

*Zavedené v krajinách:*

Albánsko, Andorra, Arménsko, Azerbajdžan, Chorvátsko, Japonsko, Litva, Rusko, Kamerun, Senegal, Niger, Somálsko, Tunis.

***Charakteristika:***

Časť parlamentu je volená systémom pomerného zastúpenia a časť väčšinovým systémom. Pomer častí zákonodarných orgánov volených jednotlivými postupmi sa v jednotlivých krajinách líšia.

**2. 2 Samostatný neprenosný hlas**

***Zavedené v krajinách:***

Jordánsko, Taiwan, Dolná komora v Japonsku v r. 1948 – 1993

***Charakteristika:***

Viacmandátové obvody. Každý volič má jeden hlas. Mandát získavajú kandidáti s najvyšším počtom hlasov. Napríklad v štvormandátovom obvode postačí kandidátovi na získanie mandátu cca 20% hlasov

***Výsledné efekty:***

Na rozdiel od väčšinového systému prináša systém samostatného neprenosného hlasu výhodu menším stranám. Čím viac mandátov sa vo volebnom obvode rozdeľuje, tým viac sa výsledky približujú výsledkom proporcionálneho volebného systému.

**3. Proporcionálny systém**

**3. 1 Proporcionálny systém straníckych listín**

***Zavedené v krajinách:***

Rakúsko, Belgicko, Brazília, Dánsko, Česká republika, Fínsko, Grécko, Lichtenštajnsko, Holandsko, Nórsko, Poľsko, Slovensko, Švédsko, Švajčiarsko, Turecko

***Charakteristika:***

Na rozdiel od väčšinového systému sú tvorené viacmandátové obvody a volič si vyberá spomedzi politických strán. Jednotlivé krajiny sa líšia mierou možnosti voliča zasahovať do poradia kandidátov strany preferenčnými hlasmi, panašovaním, alebo kumulovaním hlasov. V tomto volebnom systéme je projektovaná vôľa čo najpresnejšie transponovať voličské preferencie do pomeru kresiel v parlamente.

***Výsledné efekty:***

* proporcionálny systém eliminuje anomálie, ku ktorým dochádza v systéme väčšinovom, t. j. množstvo prepadnutých hlasov, a tiež disproporciám medzi percentom hlasov a percentom získaných kresiel;
* nízky počet prepadnutých hlasov, čo v kombinácii s nízkym volebným prahom vedie spravidla k vyššej účasti voličov; voliči majú oprávnený pocit, že svojou účasťou môžu výsledky ovplyvniť;
* šanca pre menšie strany získať zastúpenie v parlamente najmä vtedy, keď prahová klauzula nie je príliš vysoká, alebo nie sú príliš malé volebné obvody;
* strany majú väčšiu odvahu postaviť sociálne, rasovo, etnicky atď. rozdielnych kandidátov; cieľom je maximalizovať množstvo získaných hlasov bez ohľadu na to, kto je ich nositeľom;
* proporcionálny systém vedie strany k zdržanlivosti v negatívnych formách predvolebnej kampane; znevažovanie protivníkov neznamená vždy pomoc pre vlastných kandidátov;
* potreba vytvárať vládne koalície vyžaduje veľký časový priestor na dosiahnutie kompromisov;
* pluralita zastúpení vedie k tomu, že aj strany s vysokým volebným ziskom sú brzdené hľadaním podpory malých strán;
* priestor pre extrémistov všetkých denominácií;
* strana určitej veľkosti má pri rozdrobenosti politického spektra ostatných strán vysokú šancu byť za všetkých okolností členom vládnej koalície;
* malá väzba medzi zvolenými poslancami a ich voličmi;
* pri uzatvorených kandidátnych listinách nemá volič možnosť uplatniť svoje preferencie; prílišné uplatňovanie vodcovského princípu pri zostavovaní poradia na kandidátskych listinách.

**3. 2 Zmiešaný systém**

***Zavedený v krajinách:***

Spolková republika Nemecko, Nový Zéland, Bolívia, Taliansko, Mexiko, Venezuela, Maďarsko

***Charakteristika:***

Časť parlamentu (cca polovica v SNR, Bolívie a Venezuely) je volená väčšinovým systémom, zvyčajne v jednomandátových obvodoch, zatiaľ čo zvyšok parlamentu systémom pomerného zastúpenia. V zmiešanom systéme kandidátne listiny pomerného zastúpenia kompenzujú disproporcionalitu výsledkov rozdeľovania mandátov podľa väčšinového systému. Ak napríklad strana získa v rámci väčšinového systému 10% hlasov , no nezíska tým žiadne parlamentné kreslo, pomerný systém jej zaistí zastúpenie tomuto percentu zodpovedajúce. V uvedených krajinách sa s výnimkou Maďarska používa v rámci väčšinového systému metóda „víťaz berie všetko“. Maďarsko využíva systém dvojkolový. Taliansko ponecháva na kompenzáciu prepadnutých hlasov ¼ kresiel v parlamente. Venezuela používa na obsadenie 102 kresiel systém pomerného zastúpenia pre 87 z nich; 15 kresiel je určených na kompenzáciu.

***Výsledné efekty :[[1]](#footnote-2)***

- zmiešaný systém si ponecháva výhody proporcionálneho systému a zároveň zabezpečuje, že voliči majú aj svojho regionálneho zástupcu;

- možnosť voliča strategicky rozdeliť svoje dva hlasy medzi pravdepodobných (resp. ním favorizovaných koaličných partnerov. V praxi je to prípad hlavne voličov menších strán, ktorých kandidáti majú menšiu možnosť byť zvolení vo väčšinovom systéme a tak dávajú svoj hlas silnejšiemu koaličnému partnerovi. Obdobne podporovatelia väčších strán de facto pomáhajú menším koaličným stranám prekročiť volebný prah.

* je určená prahová klauzula. Strana musí získať 5% hlasov na celoštátnej úrovni, alebo min. 3 kresla vo väčšinovom systéme;
* po prerozdelení hlasov podľa hlasovania v pomernom systéme (v rámci jednotlivých spolkových krajín) sa strane od počtu mandátov, ktoré má získať, odrátajú mandáty, ktoré už získala vo väčšinovom systéme. Ostatné mandáty sa rozdelia jednotlivým kandidátom strany podľa jej kandidátnej listiny.
* v prípade, že strana získala v rámci spolkovej krajiny viac mandátov vo väčšinovom systéme, ako je počet mandátov, ktoré jej prináležia podľa výsledkov v pomernom hlasovaní, ponechávajú sa tieto kreslá strane. V tomto prípade sa počet členov nemeckého parlamentu pre dané volebné obdobie zväčšuje;
* zmiešaný systém vedie k vytváraniu koaličných vlád. Je veľmi nezvyčajné, aby jeho výsledky viedli k väčšinovému víťazstvu jednej strany.

**3. 3 Samostatný prenosný hlas**

***Zavedené v krajinách:***

Írsko, Malta, Estónsko (v r. 1990)

***Charakteristika:***

Viacmandátové obvody s hlasovaním, pri ktorom volič zoraďuje kandidátov v poradí jeho preferencií obdobným spôsobom, ako je to pri „alternatívnom hlasovaní“. Toto zoraďovanie je dobrovoľné a od voliča sa nevyžaduje zoradiť všetkých kandidátov. Ak chce, môže označiť iba svojho favorita. Po zrátaní preferencií sa vypočítava kvóta potrebná na zvolenie kandidáta.

 hlasy

Stanovenie kvóty: kvóta = –––––––––––––––––

 počet mandátov + 1

Mandát získavajú kandidáti, ktorí dosiahli v počte prvých preferencií stanovenú kvótu + 1 hlas.

Pre prípad, že sa takto nepridelia všetky mandáty, postupuje sa obdobne ako pri alternatívnom hlasovaní. Eliminuje sa kandidát s najnižším počtom prvých preferencií a preferencie druhé sa rozdelia medzi ostatných. Takto sa postupuje až kým sa nerozdajú všetky mandáty.

**Doplňujúce informácie:**

***Prahová klauzula:***

V súvislosti s proporcionálnym volebným systémom je významným faktorom prahová alebo tiež uzatváracia klauzula. Tá stanovuje minimálne množstvo hlasov potrebných na zastúpenie v parlamente. Prahová klauzula má svoj pôvod v snahe zabrániť získaniu mandátov pre extrémne skupiny, ktoré v každej diferencovanej spoločnosti existujú, a tiež pre veľmi malé strany. Rozpätie prahových hodnôt siaha od 0,67% v Holandsku až po 10% v Turecku. Existencia prahovej klauzuly je predmetom častej kritiky pretože zvyšuje disproporcie pri transfere voličských preferencií na mandáty (prepadnuté mandáty). Ako príklad možno uviesť poľskú skúsenosť z r. 1993, kde pri bežne používanej 5% prahovej klauzuly prepadlo 34% hlasov strán, ktoré túto hranicu neprekročili.

***Krajina prahová klauzula***

Bulharsko 4%

Cyprus prahová klauzula pre druhé kolo je 10%. Pre stranu,

 ktorá získala mandát už v prvom kole je prah 8%

Dánsko prahová klauzula 2% je stanovená len

 pre rozdeľovanie zostatkových mandátov

Estónsko 5%

Grécko prahová klauzula 3% je stanovená pre rozdeľovanie zostatkových mandátov

Holandsko 0,67%

Izrael 1,5%

Litva 5%

Maďarsko 4%

Poľsko 5%, pre koalíciu 8%

Rumunsko 3% jednotlivá strana, koalícia podľa počtu združených

 strán, maximálne však 8%

Ruská federácia 5%

Rakúsko 4%

SRN 5% alebo traja priamo zvolení kandidáti vo väčšinovom

 systéme

Španielsko prahová klauzula 3% je užívaná iba v dvoch najväčších

 obvodoch

Švédsko 4% v rámci štátu, alebo 12% v rámci volebného obvodu

Taliansko strana sa môže zúčastniť rozdeľovania zvyškových

 Mandátov v prípade, že získala v celom štáte viac ako

 300 000 hlasov, alebo aspoň jeden mandát

Turecko 10%

***Kandidátske listiny:***

Na výsledok volieb má veľký podiel konštrukcia kandidátskych listín a možnosť voliča do nich zasahovať.

***Uzatvorené listiny:***

Prevažná väčšina krajín používajúcich proporcionálny volebný systém využíva uzatvorené kandidátske listiny. To znamená, že volič nemá možnosť zasiahnuť do poradia kandidátov a tak vyjadriť svoje preferencie. Tento fakt môže v praxi mať pozitívne aj negatívne konzekvencie. Ilustrujúce sú nasledovné príklady:

Pri voľbách v Juhoafrickej republike v r. 1994 obsahoval hlasovací lístok iba mená a symboly kandidujúcich strán a fotografie ich predsedov.. Voliči tak mali možnosť vybrať si iba stranu. Výhodou bolo, že strany takto mohli na svoju kandidátku zaradiť aj príslušníkov etnických a jazykových menšín, prípadne ženy. Tým dosiahli ich zvolenie, čo by pri zverejnení príslušnosti, resp. identity jednotlivých kandidátov bolo v mnohých prípadoch pochybné.

Príkladom negatívnych dopadov nemožnosti vyjadriť sa ku kandidátom strany sú voľby v Nemecku r. 1990), pri ktorých bol jeden z kandidátov štyri dni pred dátumom volieb identifikovaný ako spolupracovník STASI a následne pozbavený členstva v strane. Vzhľadom na uzavretosť kandidátskej listiny nemali voliči inú možnosť než dotyčného kandidáta voliť, ak nechceli poškodiť nimi inak favorizovanú stranu.

***Otvorené listiny:***

Pri použití otvorených kandidátskych listín môžu voliči dať v rámci jednej strany preferenčný hlas niektorému z kandidátov, prípadne kandidátom viacerým. Nevýhodný je tento systém pre samotné strany, pretože zakladá vnútorné konflikty medzi jej nominantmi.

***Voľné listiny:***

Pri ich použití má volič toľko hlasov, koľko kresiel sa má v jeho volebnom obvode rozdeliť. Volič môže tieto hlasy prideliť tak kandidátom jednej strany, ako aj kandidátom viacerých strán. Tento spôsob je zavedený v Luxembursku a vo Švajčiarsku.

# Spracované podľa interného informačného materiálu č. 15/1998, verzie 2. z r. 2001

*(A. Foldesová)  aktualizované podľa* [*www.electionworld.org*](http://www.electionworld.org)

V Bratislave, júl 2006

Spracoval: RNDr. Jan Herber, CSc.,

 *Oddelenie analýz a parlamentného výskumu*

 PhDr. Eva Zahradníková

 riaditeľka

 **Ilustračný prehľad volebných systémov v jednotlivých krajinách, usporiadania parlamentov Príloha**

 **a stavu politického spektra v posledných voľbách**

|  |  |  |  |  |  |
| --- | --- | --- | --- | --- | --- |
| *Krajina;**počet obyvateľov* | *Parlament**1. dolná komora**2. horná komora* | *Počet členov* | *Počet strán, resp. koalícií (mandáty nezávislých)* | *Dátum posledných volieb* | *Volebný systém**+ prahová klauzula, ak je v %* |
| **Albánsko**3 563 100 | jednokomorový | 140 | 12 (1 mandát) | 3. 7. 2005 | - paralelný,  100 poslancov je volených na základe väčšinového systému,  40 na základe pomerného; 2 % |
| **Austrália**20 406 800 | 1. Snemovňa reprezentantov2. Senát | 15076 | 4 (3 mandáty)7 | 9. 10. 20049. 10. 2004 | - alternatívny, jednomandátový obvod, na zvolenie je potrebná  absolútna väčšina- samostatný prenosný hlas, viacmandátové obvody |
| **Belgicko**10 364 400 | 1. Snemovňa reprezentantov2. Senát | 15071 | 109 | 18. 5. 200318. 5. 2003 | - proporcionálny- proporcionálny,  40 senátorov volených priamo,  31 volených volenými senátormi |
| **Bulharsko**7 761 000 | jednokomorový | 240 | 7 | 25. 6. 2005 | - proporcionálny; 4% |
| **Česká republika**10 332 000 | 1. Poslanecká snemovňa2. Senát | 20081 | 48 (19 mandátov) | 14. a 15. 6. 20025. a 6. 11. 2004 | - proporcionálny;  5% strana,  7% dvojkoalícia, 9% trojkoalícia,  11% štvor a viackoalícia- dvojkolový väčšinový |
| **Dánsko**5 415 978 |  | 179 | 11 | 8. 2. 2005 | - proporcionálny;  135 mandátov je rozdelených v 17 obvodoch, 40 je rozdelených  stranám podľa pomeru hlasovania, kvórum je 2%, 2 mandáty sú  pre Grónsko a 2 pre Faerské ostrovy,  |
| **Fínsko**5 252 778 | jednokomorový | 200 | 9 | 16. 3. 2003 | - proporcionálny;  výnimkou je provincia Aland, kde je väčšinový systém |
| **Francúzsko**60 656 178 | 1. Národné zhromaždenie2. Senát | 577331 | 125 (7 mandátov) | 9. a 16. 6. 200226. 9. 2004 | - dvojkolový väčšinový systém- nepriame voľby, - zastúpenie územných celkov |
| **Grécko**10 668 354 | jednokomorový | 300 | 4 | 7. 3. 2004 | - proporcionálny systém,  51 viacmandátových obvodov a  5 jednomandátových;  3% |
| **Holandsko**16 407 491 | 1. Druhá komora2. Prvá komora | 15075 | 99 (1 mandát) | 22. 1. 200325. 5. 2003 | - proporcionálny systém;  0,67%- voľba členmi provinčných stavov |
|  |  |  |  |  |  |
| **Írsko**4 015 676 | 1. Snemovňa reprezentantov2. Senát | 16660 | 7 (13 mandátov)5 (1 mandát) | 16. 5. 200216. a 17. 7. 2002 | - samostatný prenosný hlas- samostatný prenosný hlas;  43 volených, 11 menovaných a 6 určených univerzitami |
| **Japonsko**127 417 244 | 1. Snemovňa reprezentantov2. Snemovňa radcov | 480247 | 5 (11)5 (12) | 8. 11. 200311. 7. 2004 | - 300 väčšinovým systémom  a 180 proporcionálne- 149 väčšinovým systémom a  98 proporcionálne |
| **Lichtenštajn.**32 528 | jednokomorový | 25 | 3 | 13. 3. 2005 | - proporcionálny systém;  8% |
| **Luxembursko**468 571 | jednokomorový | 60 | 5 | 13. 6. 2004 | - proporcionálny,  v 4 viacmandátových obvodoch, s preferenčným hlasovaním |
| **Maďarsko**10 006 835 | jednokomorový | 386 | 7 | 7. a 21. 4. 2002 | - zmiešaný;  176 väčšinovým, 152 proporcionálnym, 58 vyberaných  z celonárodnej kandidátskej listiny |
| **Nemecko**82 443 000 | 1. Spolkový snem2. Spolková rada | 59869 | 6 | 18. 9. 2005 | - zmiešaný;  299 poslancov sa volí väčšinovým,  299 proporcionálnym systémom,  5% alebo 3 mandáty z väčšinových  volieb- volení ministerskými predsedami spolkových republík |
| **Nórsko**4 593 041 | jednokomorový | 169 | 7 | 12. 9. 2005 | - proporcionálny |
| **Nový Zéland**4 107 883 | jednokomorový | 121 | 8 | 17. 9. 2005 | - 69 poslancov je volených väčšinovým systémom- 52 je volených proporcionálne |
| **Poľsko**38 635 144 | 1. Sejm2. Senát | 460100 | 76 (5 mandátov) | 25. 9. 200525. 9. 2005 | - proporcionálny:  poslanci sú volení vo viacmandátových obvodoch;  5% strana, 8% koalícia- samostatný neprenosný hlas; viacmandátové obvody,  postačuje jednoduchá väčšina |
|  |  |  |  |  |  |
| **Portugalsko**10 566 212 | jednokomorový | 230 | 5 | 20. 2. 2005 | - proporcionálny |
| **Rakúsko**8 206 524 | 1. Národná rada2. Spolková rada | 18364 | 4 | 24. 11. 2002 | - proporcionálny; 4%- členovia volení krajskými snemami |
| **Rumunsko**22 329 977 | 1. Komora poslancov2. Senát | 332143 | 54 | 28. 11. 2004 | - proporcionálny;  3% strana, 8% koalícia;  každá z osemnástich menšín má jeden mandát, maďarská strana  získala 22 mandátov- proporcionálny; - 3% strana, 8% koalícia |
| **Rusko**143 420 309 | 1. Štátna duma2. Rada federácie | 450178 | 8 (11 mandátov) | 7. 12. 2003 | - paralelný systém;  225 poslancov volených väčšinovým systémom  a 225 proporcionálnym; kvórum je potom 5%- dvaja delegáti za republiku |
| **Španielsko**40 341 000 | 1. Komora poslancov2. Senát | 350248 | 116 | 14. 3. 200414. 3. 2004 | - proporcionálny v každej provincii- 208 väčšinovým systémom v štvormandátových obvodoch a 40  delegovaných provinciami |
| **Švajčiarsko**7 489 370 | 1. Národná rada2. Rada štátov | 20046 | 144 | 19. 10. 2003 | - proporcionálny s možnosťou  panašovania, kumulovania hlasov a  zostavenia vlastnej listiny- väčšinový systém;  21 viacmandátových a  5 jednomandátových obvodoch |
| **Švédsko**9 001 774 | jednokomorový | 349 | 7 | 15. 9. 2002 | - proporcionálny; vo viacmandátových obvodoch;  4% na národnej úrovni,  12% v obvode |
| **Taliansko**58 103 033 | 1. Komora poslancov2. Senát republiky | 630326 | 59 | 13. 5. 200113. 5. 2001 | - 475 väčšinovým systémom a 155 proporcionálnym systémom- 232 väčšinovým systémom, 83 proporcionálnym a  11 doživotne  menovaných prezidentom, z ktorých aj bývalí prezidenti |
|  |  |  |  |  |  |
| **Veľká Británia**59 834 900 | 1. Dolná komora2. Snemovňa lordov | 646asi 800 | 10 (2 mandáty) | 5. 5. 2005 | - väčšinový systém- menovaní lordi, volení dediční lordi, biskupi, najvyšší sudcovia |
| **Spojené štáty americké**295 734 134 | 1. Snemovňa reprezentantov2. Senát | 435100 | 2 (1 mandát)2 (1 mandát) | 2. 11. 20042. 11. 2004 | - väčšinový systém,  v štátoch Georgia, Lousiana a District of Columbia je potrebná  absolútna väčšina- 2 zástupcovia za každý štát volení jednoduchou väčšinou okrem  Lousiany a Georgie |

1. *konkrétne na príklade SRN* [↑](#footnote-ref-2)